sagorsarker/bangla-wikipedia huggingface dataset:
কোলহাটি

কোলহাটি হল একটি ভারতীয় যাযাবর সম্প্রদায় যারা বানজারা মানুষের একটি উপগোষ্ঠীর অংশ। তারা মধ্য ভারত এবং মহারাষ্ট্র রাজ্যের অধিবাসী। তারা ঐতিহ্যগতভাবে পেশাদার বিনোদনকারী এবং দড়ি-বাজিকর। মহারাষ্ট্র সরকার তাদের যাযাবর উপজাতি হিসাবে শ্রেণীবদ্ধ করেছে। তারা তামাশা গোষ্ঠীর সাথেও নিযুক্ত থাকে। পুণে জেলায় যথেষ্ট সংখ্যায় কোলাহাটি ভাষার ব্যবহারকারী দেখা যায়। কোলাহাটি লাবনি - তামাশা অভিনেতারা মহারাষ্ট্র রাজ্য সরকারের শিল্পকর্মের পৃষ্ঠপোষকতায় থেকে সামাজিক মর্যাদা পেয়েছে, এবং মরকমের মতানুসারে প্রদর্শন শিল্পী হিসাবে তাদের পরিচয়ের পক্ষে এটি অতীব গুরুত্বপূর্ণ।
কোলহাট কথাটি যে শব্দ থেকে এসেছে তার অর্থ বাঁশের খুঁটি, যেটি তারা লাফানোর জন্য ব্যবহার করে। ব্রিটিশ আমলে তাদের ভবঘুরে এবং অপরাধী শ্রেণি হিসাবে শ্রেণিবদ্ধ করা হয়েছিল। একটি ব্রিটিশের বর্ণনায় পাওয়া যায় কোলহাটী পুরুষরা কেবল বর্শা এবং কুকুর নিয়ে বুনো শুয়োর শিকার করত এবং সেটি যথেষ্ট সাহসের কাজ। বুনো শুয়োরেরা ফসলের অনেক ক্ষতি করে তাই কৃষকরা স্থানীয় শুয়োরেরের সংখ্যা কমাবার জন্য কোলাহাটি লোকেদের নিযুক্ত করত। শিকার সফল হলে গ্রামে ভোজ হত।
এখন অনেক কোলাহাটী মানুষ ভূমিহীন কৃষি শ্রমিক হিসাবে নিযুক্ত হয়েছে। তারা এখনও হিন্দু মন্দিরে অনুষ্ঠান করে যদিও এটি তাদের আয়ের প্রধান উৎস নয়। তাদের মহিলা ও মেয়েরা এক ধরনের মারাঠি নাচ, যেটি গান এবং নাটকের সংমিশ্রণ, যেটির নাম তামাশা, সেটি অভিনয় করার জন্য পরিচিত।
কোলাহাটী নিজেদের গোষ্ঠীর মধ্যেই বিবাহ করে এবং পরিবারের ব্যবস্থাপনায় বিবাহ হয়। বাবার মৃত্যুর পরে ছেলেরা সম্পত্তির অধিকার পায় এবং বড় ছেলে পরিবারের প্রধান হয়। 
কোলাহাটি জনগণ ভারতের প্রাচীন ধর্ম, হিন্দু ধর্মের চর্চা করে। তারা হিন্দু মণ্ডলের দেবতাদের পূজা ও সেবা করে। তারা পালনকর্তা বিষ্ণুর প্রতি বিশেষ শ্রদ্ধাশীল।
আর্নে মাইয়ার

আর্নে মাইয়ার (, ; জন্ম: ৮ জানুয়ারি ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব হের্টা এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
জার্মান ফুটবল ক্লাব লুডভিগসফেল্ডারের যুব পর্যায়ের হয়ে খেলার মাধ্যমে মাইয়ার ফুটবল জগতে প্রবেশ করেছেন এবং পরবর্তীকালে হের্টার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, জার্মান ক্লাব হের্টা ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; হের্টা ২-এর হয়ে তিনি ৯ ম্যাচে অংশগ্রহণ করেছেন। ২০১৬–১৭ মৌসুমেই তিনি হের্টার মূল দলে অন্তর্ভুক্ত হয়েছেন। ২০২০–২১ মৌসুমে তিনি ১ মৌসুমের জন্য আরমিনিয়া বিলেফেল্ডে ধারে খেলেছেন।
২০১৩ সালে, মাইয়ার জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন। ব্যক্তিগতভাবে, মাইয়ার বেশ কিছু পুরস্কার জয়লাভ করেছেন, যার মধ্যে ২০১৮ সালে ফ্রিৎস ভাল্টার রৌপ্য পদক জয় অন্যতম। দলগতভাবে, রাউম এপর্যন্ত ১টি শিরোপা জয়লাভ করেছেন, যা তিনি জার্মানির বয়সভিত্তিক দলের হয়ে জয়লাভ করেছেন।
আর্নে মাইয়ার ১৯৯৯ সালের ৮ই জানুয়ারি তারিখে জার্মানির লুডভিগসফেল্ডেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মাইয়ার জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৩ সালের ৫ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। ২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি দলের অধিনায়কের দায়িত্ব পালন করার পাশাপাশি ৬টি ম্যাচে অংশগ্রহণ করেছেন। রাউম জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন। মাইয়ার জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন। তিনি ২০১৫ সালের ১১ই সেপ্টেম্বর তারিখে এক প্রীতি ম্যাচে ইসরায়েল অনূর্ধ্ব-১৭ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
ইয়োনাটান বুর্কার্ট

ইয়োনাটান মাইকেল বুর্কার্ট (, ; জন্ম: ১১ জুলাই ২০০০; ইয়োনাটান বুর্কার্ট নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব মাইনৎস ০৫ এবং জার্মানি অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
জার্মান ফুটবল ক্লাব ডার্মস্টাট ৯৮-এর যুব পর্যায়ের হয়ে খেলার মাধ্যমে বুর্কার্ট ফুটবল জগতে প্রবেশ করেছেন এবং পরবর্তীকালে মাইনৎস ০৫-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব মাইনৎস ০৫-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। এছাড়াও তিনি ২ মৌসুমের জন্য মাইনৎস ০৫-এর দ্বিতীয় সারির দল মাইনৎস ০৫ ২-এ খেলেছেন।
২০১৫ সালে, বুর্কার্ট জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।
ইয়োনাটান মাইকেল বুর্কার্ট ২০০০ সালের ১১ই জুলাই তারিখে জার্মানির ডার্মস্টাটে জন্মগ্রহণ করেছেন এবং সেখানেই তার শৈশব অতিবাহিত করেছেন।
বুর্কার্ট জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ২১শে মে তারিখে তিনি নেদারল্যান্ডস অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৫ সালের ২৩শে মে তারিখে এক প্রীতি ম্যাচে নেদারল্যান্ডস অনূর্ধ্ব-১৫ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
জারতাজ গুল

জারতাজ গুল ( ) হলেন একজন পাকিস্তানি রাজনীতিবিদ যিনি বর্তমানে ২০১৮ সালের ৫ অক্টোবর থেকে পাকিস্তানের জলবায়ু পরিবর্তন মন্ত্রী হিসেবে দায়িত্বরত রয়েছেন। তিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে যুক্ত রয়েছেন।
জারতাজ গুল উত্তর ওয়াজিরিস্তানের, তিনি ১৯৮৪ সালের ১৭ অক্টোবরে খাইবার পাখতুনখোয়ায় <ref name="tribune/6may2013"></ref> জন্মগ্রহণ করেছিলেন। তিনি ডাব্লিউএপিডিএ-র (বা ওয়াপদা) প্রধান প্রকৌশলী ওয়াজির আহমদ জাইয়ের কন্যা এবং ওয়াজির উপজাতির অন্তর্ভুক্ত।<ref name="tribune/13aug2018"></ref>
পরিবার নিয়ে লাহোরে চলে আসার আগে তিনি বান্নু ও মিরামশাহে তার প্রাথমিক শিক্ষা পেয়েছিলেন। তিনি লাহোরের কুইন মেরি কলেজ থেকে স্নাতকোত্তর এবং তারপরে ন্যাশনাল কলেজ অব আর্টস থেকে স্নাতকোত্তর পড়াশোনা সম্পন্ন করেছিলেন। তিনি ন্যাশনাল কলেজ অফ আর্টসে টেক্সটাইল ডিজাইনিং বিষয়েও অধ্যয়ন করেছেন।
পড়ালেখা শেষ করার পর ২০০৫ সালে তিনি পাকিস্তান তেহরিক-ই-ইনসাফে (পিটিআই) যোগ দিয়েছিলেন <ref name="geo/2aug2018"></ref> এবং ইনসাফ স্টুডেন্ট ফোরামের একজন স্বেচ্ছাসেবক হয়ে ওঠেছিলেন।
২০১০ সালে বিয়ে করার পরে তিনি ডেরা গাজি খানে চলে গিয়েছিলেন। 
জারতাজ গুল ২০১৩ সালের পাকিস্তানের সাধারণ নির্বাচনে এনএ-১৭২ (ডেরা গাজি খান -২) নির্বাচনী অঞ্চল থেকে পিটিআইয়ের প্রার্থী হিসাবে পাকিস্তানের জাতীয় পরিষদের আসনে প্রার্থী হয়েছিলেন। তবে তখন তিনি পরাজিত হয়েছিলেন। তিনি ৩৮,৬৪৩টি ভোট পেয়ে হাফিজ আবদুল করিমের কাছে আসনটি হেরেছিলেন। 
তিনি ২০১৩ সালের পাকিস্তানের সাধারণ নির্বাচনে এনএ-১৯১ (ডেরা গাজি খান-৩) থেকে পিটিআইয়ের প্রার্থী হিসাবে জাতীয় পরিষদে নির্বাচিত হয়েছিলেন।
৫ অক্টোবর ২০১৮ তে তিনি প্রধানমন্ত্রী ইমরান খানের সরকারের জলবায়ু পরিবর্তন মন্ত্রী হিসাবে নিযুক্ত হয়েছেন।
মালিক মেহেরুন নিসা আফ্রিদি

মালিক মেহেরুন নিসা আফ্রিদি ( ; ; ৭ এপ্রিল, ১৯৪৩ – ৪ মার্চ, ২০১৩) ছিলেন একজন পাকিস্তানি আইনজীবী ও রাজনীতিবিদ। তিনি দু'বার সংসদ সদস্য ছিলেন। তিনি ১৯৮৮ থেকে ১৯৯০ সাল পর্যন্ত এবং ২০০৮ থেকে ২০১৩ সাল পর্যন্ত সংরক্ষিত নারী আসনে নির্বাচিত হয়েছিলেন। তিনি ১৯৬৮ সালের ২৪ শে এপ্রিল পাকিস্তান পিপলস পার্টিতে ছাত্রনেত্রী হিসাবে যোগ দিয়েছিলেন এবং ২০১৩ সালের ৪ মার্চ মৃত্যুর আগ পর্যন্ত তিনি নিজের দলের প্রতি অনুগত ছিলেন। তিনি পাকিস্তান পিপলস পার্টির কেন্দ্রীয় কার্যনির্বাহী কমিটির সদস্য ছিলেন। 
মালিক মেহেরুন নিসা আফ্রিদি ব্রিটিশ ভারতীয় সাম্রাজ্যের উত্তর-পশ্চিম সীমান্ত প্রদেশের পেশোয়ার শহরের আফ্রিদি গোষ্ঠীর মালিকদিন খেল বংশে জন্মগ্রহণ করেছিলেন যা বর্তমানে পাকিস্তানের খাইবার পাখতুনখোয়ার অংশ। তিনি জনাব ও জনাবা মালিক আবদুল মালিক আফ্রিদির কন্যা। নয় বছর বয়সে তাঁর বাবা মারা গিয়েছিলেন। তাঁর মা ছিলেন একজন স্কুল শিক্ষক এবং পরবর্তীতে জিএইচএসএস বেগম শাহাবুদ্দিন বিদ্যালয়ের অধ্যক্ষ।
তিনি পাকিস্তান গার্ল গাইড গাইডের সদস্য ছিলেন এবং পশ্চিম পাকিস্তান ও পূর্ব পাকিস্তানের (বর্তমান বাংলাদেশ ) বিভিন্ন ক্যাম্পে অংশ নিয়েছিলেন। ১৯৬৫ সালের ভারত-পাকিস্তান যুদ্ধের সময় তিনি একজন স্বেচ্ছাসেবক ছিলেন এবং ভারতের বিমান আক্রমণে আহতদের সহায়তা করার জন্য পেশোয়ারের লেডি রিডিং হাসপাতাল তাঁকে নিয়োগ দেওয়া হয়েছিল।
তিনি রাজনীতিতে যোগদানের জন্য নিজের মা ও মামার কাছ থেকে অনুপ্রাণিত হয়েছিলেন। তাঁর মা পাকিস্তান আন্দোলনে সক্রিয় ছিলেন এবং তিনি সর্বভারতীয় মুসলিম লীগের সদস্য ছিলেন। তাঁর মা ব্রিটিশ শাসনের বিরুদ্ধে পেশোয়ারে অনুষ্ঠিত অসংখ্য ঐতিহাসিক প্রতিবাদেও জড়িত ছিলেন।
মেহেরুন নিসা সরকারি পরিষেবা কমিশন কর্তৃক নির্বাচিত পশতু ভাষার প্রভাষিকা ছিলেন। তিনি পেশোয়ারের সুপরিচিত কলেজে "ফ্রন্টিয়ার কলেজ ফর উইমেন পেশোয়ার" এবং "মহিলা ডিগ্রি কলেজ নওশেরা"-তে শিক্ষকতা করেছিলেন।
তিনি ১৯৯৬ সালে বিচারপতি হিসাবে নিযুক্ত হতে অস্বীকার করেছিলেন যাতে তিনি পাকিস্তান পিপল পার্টিস উইমেন উইংয়ের (কেপি) সভাপতির পদে রাজনৈতিক কাজ চালিয়ে যেতে পারেন।
মুমতাজ জাজ্জা

চৌধুরী মুমতাজ আহমেদ জাজ্জা (১৫ জুন ১৯৮৮ - ৩০ সেপ্টেম্বর ২০১১) ছিলেন পাকিস্তান মুসলিম লীগ (এন) রাজনৈতিক দলের সাথে যুক্ত একজন পাকিস্তানি রাজনীতিবিদ যিনি ১৯৮৫ থেকে ১৯৮৮ সাল পর্যন্ত পাকিস্তানের জাতীয় পরিষদের সদস্য এবং ২০০৮ সালের সাধারণ নির্বাচনের পরে পাঞ্জাব প্রাদেশিক পরিষদের (এমপিএ) নির্বাচিত সদস্য ছিলেন। 
মুমতাজ আহমেদ জাজ্জা পেশায় একজন কৃষিবিদ এবং পাঞ্জাবের বাহাওয়ালপুর জেলার ইয়াজমান তহসিলের বাসিন্দা। তার আদি পৈতৃক নিবাস ছিল কিলা কল্লার ওয়ালার নিকটবর্তী মোহরি কায় জাজ্জায়। তিনি তার প্রথম রাজনৈতিক জীবনে বাহাওয়ালপুর জেলা সরকারের সদস্য হিসাবে দুটি মেয়াদে (১৯৭৯–৮৩ এবং ১৯৮৩–৮৭) কাজ করেছিলেন। তিনি মুলতানের বাহাউদ্দিন জাকারিয়া বিশ্ববিদ্যালয় থেকে স্নাতক অধ্যয়ন করেছিলেন। মৃত্যুর আগে তিনি পাঞ্জাব বিধানসভায় শিক্ষা বিষয়ক সংসদীয় সচিবের দায়িত্ব পালন করছিলেন। 
২০১০ সালের ৩০ সেপ্টেম্বর লাহোরের জিন্নাহ হাসপাতালে ডেঙ্গু জ্বরে আক্রান্ত হয়ে তিনি মারা গিয়েছিলেন। তিনি পাঁচটি ছেলেমেয়ে রেখে গেছেন।
মামুনা হাশমি

মামুনা হাশমি ( ) হলেন একজন পাকিস্তানি রাজনীতিবিদ যিনি ২০০০ থেকে ২০১২ পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।
মামুনা হাশমি পাকিস্তানি রাজনীতিবিদ, রাজনৈতিক বাস্তববাদী এবং প্রবীণ রক্ষণশীল চিন্তাবিদ জাভেদ হাশমির কন্যা। <ref name="dawn/5jan2012"></ref>
২০০২ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে তিনি পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে তিনি পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদে পুনরায় নির্বাচিত হয়েছিলেন।
পাকিস্তান তেহরিক-ই-ইনসাফে যোগদানের পর ২০১২ সালে তিনি তার জাতীয় পরিষদের আসন থেকে পদত্যাগ করেছিলেন।
মুনাজা হাসান

মুনাজা হাসান ( ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে দায়িত্বরত রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।
তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান তেহরিক-ই-ইনসাফ (পিটিআই) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৮ সালের পাকিস্তানের সাধারণ নির্বাচনে তিনি পাঞ্জাবের নারীদের জন্য সংরক্ষিত একটি আসনে পিটিআইয়ের প্রার্থী হিসাবে জাতীয় পরিষদে পুনর্নির্বাচিত হয়েছেন।
মর্গিম বেরিশা

মর্গিম বেরিশা (, ; জন্ম: ১১ মে ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে অস্ট্রিয়ার পেশাদার ফুটবল লীগের শীর্ষ স্তর অস্ট্রীয় ফুটবল বুন্দেসলিগার ক্লাব রেড বুল জালৎসবুর্গ এবং জার্মানি অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন আক্রমণভাগের খেলোয়াড় হিসেবে খেললেও মাঝেমধ্যে আক্রমণভাগের খেলোয়াড় হিসেবে খেলে থাকেন।
২০০৮–০৯ মৌসুমে, অস্ট্রীয় ফুটবল ক্লাব রেড বুল জালৎসবুর্গের যুব পর্যায়ের হয়ে খেলার মাধ্যমে বেরিশা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, অস্ট্রীয় ক্লাব লিফেরিংয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; লিফেরিংয়ের হয়ে তিনি ৪১ ম্যাচে ১৭টি গোল করেছেন। অতঃপর ২০১৬–১৭ মৌসুমে তিনি তার জ্যেষ্ঠ পর্যায়ের ক্লাব রেড বুল জালৎসবুর্গে যোগদান করেছেন, রেড বুল জালৎসবুর্গের হয়ে তিনি অস্কার গার্সিয়ার অধীনে ১টি লীগ শিরোপা জয়লাভ করেছেন। রেড বুল জালৎসবুর্গে প্রায় ২ মৌসুম অতিবাহিত করার পর ধারে এলএএসকের সাথে চুক্তি স্বাক্ষর করেছেন, যেখানে তিনি ১৮ ম্যাচে ৫টি গোল করেছেন। পরবর্তীকালে, তিনি মাকডেবুর্গ এবং রাইনডর্ফ আলটাখের হয়ে খেলেছেন। ২০১৯–২০ মৌসুমে, তিনি ২ মৌসুম যাবত রাইনডর্ফ আলটাখে ধারে খেলে হতে রেড বুল জালৎসবুর্গে ফিরে এসেছেন।
২০১৯ সালে, বেরিশা জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।
দলগতভাবে, বেরিশা এপর্যন্ত ৫টি শিরোপা জয়লাভ করেছেন, যার সবগুলো রেড বুল জালৎসবুর্গের হয়ে জয়লাভ করেছেন।
মর্গিম বেরিশা ১৯৯৮ সালের ১১ই মে তারিখে জার্মানির বের্খটেসগাডেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা উভয়েই ক্সোভো-আলবেনীয় বংশোদ্ভূত।
বেরিশা জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৯ সালের ১০ই অক্টোবর তারিখে তিনি স্পেন অনূর্ধ্ব-২১ দলের বিরুদ্ধে এক প্রীতি ম্যাচে জার্মানি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০২০ সালের ৩রা সেপ্টেম্বর তারিখে ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপ বাছাইপর্বের গ্রুপ পর্বের মলদোভা অনূর্ধ্ব-২১ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
আলিজা ইকবাল হায়দার

আলিজা ইকবাল হায়দার হলেন একজন পাকিস্তানি রাজনীতিবিদ, যিনি ২০১৩ থেকে ২০১৫ সাল পর্যন্ত পাকিস্তানের জাতীয় পরিষদের সদস্য ছিলেন।
আলিজা ইকবাল হায়দার পাকিস্তানের সুপ্রিম কোর্টের সিনিয়র অ্যাডভোকেট, পাকিস্তানের মানবাধিকার কমিশনের সহ-সভাপতি এবং আইন, বিচার ও সংসদ বিষয়ক প্রাক্তন কেন্দ্রীয় মন্ত্রী ড. ইকবাল হায়দারের কন্যা। 
তিনি পেশায় একজন আইনজীবী এবং মানবাধিকারকর্মী।<ref name="dawn/2june2013"></ref>
২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান পিপলস পার্টির প্রার্থী হিসাবে তিনি পরোক্ষভাবে পাকিস্তানের জাতীয় পরিষদে নির্বাচিত হয়েছিলেন।<ref name="dawn/12aug2015"></ref><ref name="tribune/12aug2015"></ref>
তিনি পাকিস্তান পিপলস পার্টির সভাপতি বিলাওয়াল ভুট্টো জারদারির মুখপাত্র হিসাবে দায়িত্ব পালন করেছেন। 
২০১৫ সালের নভেম্বরে, তিনি ব্যক্তিগত কারণে তার জাতীয় সংসদ আসন থেকে পদত্যাগ করেছিলেন।
ফিন ডামেন

ফিন গিলবার্ট ডামেন (, ; জন্ম: ২৭ মার্চ ১৯৯৮; ফিন ডামেন নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব মাইনৎস ০৫ এবং জার্মানি অনূর্ধ্ব-২১ দলের হয়ে একজন গোলরক্ষক হিসেবে খেলেন।
২০০২–০৩ মৌসুমে, জার্মান ফুটবল ক্লাব বির্স্টাটের যুব পর্যায়ের হয়ে খেলার মাধ্যমে ডামেন ফুটবল জগতে প্রবেশ করেছেন এবং পরবর্তীকালে আইন্ট্রাখট ফ্রাঙ্কফুর্ট এবং মাইনৎস ০৫-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব মাইনৎস ০৫ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। একই মৌসুমে তিনি মাইনৎস ০৫-এর মূল দলেও অন্তর্ভুক্ত হয়েছেন।
২০১২ সালে, ডামেন জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।
ফিন গিলবার্ট ডামেন ১৯৯৮ সালের ২৭শে মার্চ তারিখে জার্মানির ভিসবাডেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মাতার হলেন ইংরেজ বংশোদ্ভূত।
ডামেন জার্মানি অনূর্ধ্ব-১৫, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১২ সালের ৮ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। তিনি ২০১৫ ফিফা অনূর্ধ্ব-১৭ বিশ্বকাপের জার্মানি অনূর্ধ্ব-১৭ দলে স্থান পেয়েছিলেন, তবে তিনি উক্ত আসরে একটি ম্যাচেও অংশগ্রহণ করেননি। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
রোগীভিত্তিক ঔষধ প্রস্তুতি ও ব্যবহার বিজ্ঞান

রোগীভিত্তিক ঔষধ প্রস্তুতি ও ব্যবহার বিজ্ঞান () বলতে স্বাস্থ্যবিজ্ঞানের, বিশেষ করে ঔষধ প্রস্তুতি ও ব্যবহার বিজ্ঞানের একটি শাখাকে বোঝায় যেখানে ঔষধ প্রস্তুতি ও ব্যবহারবিদেরা সরাসরি রোগীর সেবায় জড়িত থেকে রোগ নিরাময়ের উদ্দেশ্যে ঔষধের সর্বোত্তম ব্যবহার নিশ্চিত করেন এবং সুস্বাস্থ্য অর্জন ও রোগ প্রতিরোধে উৎসাহদান করেন। রোগীভিত্তিক ঔষধ প্রস্তুতি ও ব্যবহারবিদেরা সব ধরনের স্বাস্থ্য সেবামূলক পরিবেশে রোগীর সেবায় নিয়োজিত হতে পারেন, তবে এই কর্মকাণ্ডটি শুরুতে হাসপাতাল ও চিকিৎসালয়গুলিতে শুরু হয়। রোগীভিত্তিক ঔষধ প্রস্তুতি ও ব্যবহারবিদেরা প্রায়শই চিকিৎসক, চিকিৎসকের সহকারী, শুশ্রূষাকারী ও স্বাস্থ্যসেবা-সংশ্লিষ্ট অন্যান্য পেশাদার ব্যক্তিদের সাথে সহযোগিতামূলকভাবে কাজ করে থাকেন। তাঁরা স্বাস্থ্যসেবা ব্যবস্থায় ঔষধ-সংক্রান্ত বিশেষজ্ঞ হিসেবে অনন্য ভূমিকা রাখতে পারেন। তাঁরা ঔষধ দ্বারা রোগ নিরাময়ের ব্যাপারে প্রতিদিন নিয়মিত রোগীদেরকে পর্যবেক্ষণ করেন ও তাদের সাথে সরাসরি কাজ করেন, স্বাস্থ্যসেবাক্ষেত্রের পেশাদারদের সাথে সাক্ষাৎ করেন এবং সাক্ষ্য-প্রমাণভিত্তিক, বস্তুনিষ্ট, বিজ্ঞানসিদ্ধ জ্ঞানের ভিত্তিতে ঔষধের সর্বোত্তম ব্যবহার সম্পর্কে সুপারিশ প্রদান করেন।
শেষ বিচারে রোগীই যে ঔষধ প্রস্তুতি ও ব্যবহার বিজ্ঞানের গবেষণা ও অনুশীলনের মূল বিষয়বস্তু, সেই ব্যাপারটিই রোগীভিত্তিক ঔষধ প্রস্তুতি ও ব্যবহার বিজ্ঞানের মূল দর্শন। সেবামূলক মনোভাব, ঔষধের নিরাময়কারী ক্ষমতা সম্পর্কে গভীর বিশেষায়িত জ্ঞান, রোগীভিত্তিক অভিজ্ঞতা এবং বিশেষজ্ঞ-পর্যায়ের বিচারক্ষমতা - এই সব কিছুর মেলবন্ধন ঘটেছে জ্ঞানের এই শাখাটিতে। এছাড়া সুস্বাস্থ্য অর্জন ও জীবনের মান উন্নত করার উদ্দেশ্য ঔষধ সম্পর্কিত নতুন জ্ঞান উৎপাদন ও বিতরণ করাও এই শাস্ত্রের অন্যতম লক্ষ্য। তাঁরা ঔষধের মাত্রা, ঔষধের আন্তঃক্রিয়া, পার্শ্ব প্রতিক্রিয়া, খরচ, কার্যকারিতা, ইত্যাদি সম্পর্কে গভীর জ্ঞান রাখেন এবং এই জ্ঞানের ভিত্তিতে রোগীর ব্যবস্থাপত্রে প্রস্তাবিত ঔষধ পরিকল্পনাটি যথার্থ কি না, তা নিশ্চিত করেন। যদি ঔষধ পরিকল্পনাটি যথার্থ না হয়, তাহলে তাঁরা রোগীর চিকিৎসকের সাথে সাক্ষাৎ করে রোগী যেন সঠিক ঔষধ পরিকল্পনা অনুসরণ করে, তা নিশ্চিত করেন। এছাড়া তাঁরা রোগীকে ঔষধ গ্রহণ ও ঔষধের পরিকল্পনা সম্পূর্ণ বাস্তবায়নের গুরুত্ব সম্পর্কে শিক্ষা প্রদান করেন। গবেষণায় দেখা গেছে যে দীর্ঘমেয়াদী রোগের ব্যবস্থাপনায় ঔষধ প্রস্তুতি ও ব্যবহারবিদের পরামর্শে থাকলে স্বাস্থ্য-সংক্রান্ত লক্ষ্য অর্জন অধিকতর সহজ হতে পারে।
রোগীভিত্তিক ঔষধ প্রস্তুতি ও ব্যবহারবিদেরা জীব-চিকিৎসা, ঔষধ, সামাজিক-আচরণীয় ও রোগীভিত্তিক বিজ্ঞানসমূহে পূর্ণাঙ্গ শিক্ষা লাভ করেন। বেশিরভাগ রোগীভিত্তিক ঔষধ প্রস্তুতি ও ব্যবহারবিদ ডক্টর অভ ফার্মেসি (ফার্ম ডি) নামক উচ্চশিক্ষায়তনিক উপাধিটির অধিকারী এবং অনেকেই এক বা একাধিক বছর স্নাতকোত্তর প্রশিক্ষণ (যেমন সাধারণ বা বিশেষায়িত "ফার্মেসি রেসিডেন্সি") সমাপ্ত করেন।
পরিবেশ বিদ্যা

পরিবেশ বিদ্যা () একটি বহুশাস্ত্রীয় উচ্চশিক্ষায়তনিক বিষয় যেখানে প্রণালীবদ্ধভাবে প্রাকৃতিক পরিবেশের সাথে মানুষের আন্তঃক্রিয়া অধ্যয়ন করা হয়। পরিবেশ বিদ্যায় ভৌত বিজ্ঞান, অর্থশাস্ত্র ও বাণিজ্য, মানববিদ্যা এবং সামাজিক বিজ্ঞানের মূলনীতিগুলিকে সংযুক্ত করে পরিবেশ-সংক্রান্ত জটিল ও সমসাময়িক বিষয়গুলির উপরে গবেষণা 
সম্পাদন করা হয়। এটি একটি ব্যাপক গবেষণা ক্ষেত্র যেখানে প্রাকৃতিক পরিবেশ, নির্মিত পরিবেশ ও তাদের মধ্যকার সম্পর্ক আলোচিত হয়। এখানে বাস্তুবিজ্ঞান ও পরিবেশ বিজ্ঞানের মূলনীতিগুলির পাশাপাশি সংশ্লিষ্ট বিষয়াদি যেমন পরিবেশমূলক নীতিশাস্ত্র, পরিবেশমূলক ভূগোল, নৃবিজ্ঞান, পরিবেশ নীতি, পরিবেশ রাজনীতি, পৌর পরিকল্পনা, পরিবেশ আইন, পরিবেশ অর্থশাস্ত্র, পরিবেশমূলক দর্শন, পরিবেশমূলক সমাজবিজ্ঞান, পরিবেশমূলক ন্যায়বিচার, পরিবেশ পরিকল্পনা, দূষণ নিয়ন্ত্রণ ও প্রাকৃতিক সম্পদ ব্যবস্থাপনা, ইত্যাদি অধ্যয়ন করা হয়। বহু উচ্চশিক্ষা প্রতিষ্ঠানে পরিবেশ বিদ্যায় স্নাতক ও স্নাতকোত্তর পর্যায়ের পাঠ্যক্রম বিদ্যমান। পরিবেশ বিদ্যার এই উচ্চশিক্ষা পাঠ্যক্রমগুলিতে ব্যাপক আকারে দক্ষতা ও বিশ্লেষণী সরঞ্জাম-কৌশল প্রদান করা হয়, যেগুলি বর্তমান ও ভবিষ্যৎ বিশ্বের পরিবেশগত সমস্যাগুলির মোকাবেলা করতে সহায়ক। পরিবেশ বিদ্যার ছাত্ররা এই সমস্যাগুলি প্রকৃতি এবং ব্যক্তি, সমাজ ও পৃথিবীর উপরে এগুলি প্রভাব অনুধাবন করার জন্য বুদ্ধিবৃত্তিক ও পদ্ধতিগত কৌশল আয়ত্ত করে।
লরা কুইন্সবার্গ

লরা জুলিয়েট কুয়েন্সবার্গ (জন্মঃ ৮ আগস্ট ১৯৭৬) একজন ব্রিটিশ সাংবাদিক। তিনি বর্তমানে বিবিসি নিউজের রাজনৈতিক সম্পাদক, ২০১৫ সালের জুলাই মাসে তিনি নিক রবিনসনের স্থলাভিষিক্ত হন এবং তিনিই এই অবস্থানে স্থলাভিষিক্ত প্রথম নারী। তিনি পূর্বে বিবিসির প্রধান রাজনৈতিক সংবাদদাতা হিসেবে দায়িত্ব পালন করেছেন এবং আইটিভি নিউজের প্রথম ব্যবসায়িক সম্পাদক ছিলেন। তিনি ফেব্রুয়ারি ২০১৪ থেকে জুলাই ২০১৫ মধ্যে নিউজনাইটের প্রধান সংবাদদাতা ছিলেন, মাঝে মধ্যে তিনি অনুষ্ঠানটি উপস্থাপনাও করতেন।
কুয়েন্সবার্গ ১৯৭৬ সালে ইতালিতে নিক এবং স্যালি কুয়েন্সবার্গ এর ঘরে জন্মগ্রহণ করেন। তার পিতা একজন ব্যবসায়ী এবং তার মা শিশুদের সেবায় কাজ করতেন এবং ২০০০ সালের নববর্ষ অনার্সে এর জন্য সিবিই লাভ করেন। তার পিতামহ ছিলেন এককেহার্ড ফন কুয়েন্সবার্গ, একজন সহ-প্রতিষ্ঠাতা, এবং রয়েল কলেজ অফ জেনারেল প্র্যাকটিশনারস-এর সভাপতি, যিনি ১৯৬৯ সালের জন্মদিন অনার্সে সিবিই নিযুক্ত হয়েছিলেন। তার পিতামহ ছিলেন লর্ড রবার্টসন, জাস্টিশিয়ারি স্কটিশ হাইকোর্টের একজন বিচারক, যার ভাই জেমস উইলসন রবার্টসন ছিলেন নাইজেরিয়ার শেষ ব্রিটিশ গভর্নর-জেনারেল। তার বড় ভাই ডেভিড ব্রাইটন এবং হোভ সিটি কাউন্সিলের অর্থ ও সম্পদের নির্বাহী পরিচালক। তার বড় বোন জোয়ানা কুয়েন্সবার্গ একজন প্রাক্তন কূটনীতিবিদ যিনি মোজাম্বিকের হাই কমিশনার হিসেবে দায়িত্ব পালন করেছেন।
তিনি ২০১৫ সালের জুলাই মাসে বিবিসির রাজনৈতিক সম্পাদক হিসেবে নিযুক্ত হন, প্রথম মহিলা হিসেবে এই পদে তিনি দায়িত্ব পালন করেন। ২০১৬ সালের জানুয়ারি মাসে কুয়েন্সবার্গ লেবার পার্টির এমপি স্টিফেন ডাকিকে "ডেইলি পলিটিক্স"-এ ছায়া পররাষ্ট্র দপ্তরের মন্ত্রী হিসেবে প্রকাশ্যে পদত্যাগের কথা ঘোষণা করার বিষয়ে জড়িত ছিলেন। ঘটনাটি লেবার পার্টির যোগাযোগ পরিচালক সিউমাস মিলনের একটি আনুষ্ঠানিক অভিযোগের বিষয় ছিল, যা বিবিসির সরাসরি রাজনৈতিক অনুষ্ঠানের প্রধান রবি গিব প্রত্যাখ্যান করেন।
২০১৬ সালের নভেম্বরে, কুয়েন্সবার্গকে "রাজনৈতিক শিক্ষা পরিষদ" দ্বারা "বছরের শ্রেষ্ঠ সংবাদ উপস্থাপক" হিসেবে পুরস্কৃত করা হয়। এই পুরস্কার ছিল রাজনীতি সম্পর্কে জনগণের উপলব্ধিতে তার অবদানের স্বীকৃতি, বিশেষ করে জুন ২০১৬ সালের ইইউ গণভোট এবং পরবর্তী অগ্রগতিকে ঘিরে।
২০১৬ সালের ডিসেম্বর মাসে "প্রেস গেজেট" আয়োজিত ব্রিটিশ সাংবাদিকতা পুরস্কারে কুয়েন্সবার্গ "বছরের শ্রেষ্ঠ সাংবাদিক" পুরস্কার লাভ করেন। বিচারকরা বলেন, "ব্রিটিশ রাজনীতির সবচেয়ে বড় পরিবর্তন নিয়ে রিপোর্ট করার জন্য কুয়েনসবার্গের এই পুরস্কার প্রাপ্য"।
"ইভিনিং স্ট্যান্ডার্ড ২০১৯" শীর্ষ -২০ "সবচেয়ে প্রভাবশালী লন্ডনবাসী" তালিকায় কুয়েন্সবার্গের নাম ছিল।
কুয়েন্সবার্গ একজন ব্যবস্থাপনা পরামর্শক জেমস কেলিকে বিয়ে করেছেন।
কেপ ক্যানাভেরাল স্পেস ফোর্স স্টেশন

কেপ ক্যানাভেরাল স্পেস ফোর্স স্টেশন (সিসিএসএফএস) মার্কিন যুক্তরাষ্ট্রের স্পেস ফোর্সের়় ৪৫ তম স্পেস উইংয়ের একটি স্থাপনা, যা ফ্লোরিডার ব্র্যাভার্ড কাউন্টিতে কেপ ক্যানাভেরালে অবস্থিত।
নিকটবর্তী প্যাট্রিক স্পেস ফোর্স বেসে সদর দফতর, স্টেশনটি স্পেস ফোর্সের ইস্টার্ন রেঞ্জের প্রাথমিক উৎক্ষেপণ স্থান, বর্তমানে তিনটি লঞ্চ মঞ্চ সহ সক্রিয় রয়েছে (স্পেস লঞ্চ কমপ্লেক্সস ৩৭বি, ৪০ ও ৪১)। সুবিধাটি সংলগ্ন মেরিট দ্বীপে নাসার কেনেডি স্পেস সেন্টারের দক্ষিণ-দক্ষিণে পূর্বে অবস্থিত এবং দুটি ব্রিজ ও কোজওয়ের সাথে যুক্ত। কেপ ক্যানাভেরাল এয়ার ফোর্স স্টেশন স্কিড স্ট্রিপটি সামরিক বিমান পরিবহনের মাধ্যমে কেপকে ভারী ও বহিরাগত পেডলোড সরবরাহ করার জন্য উৎক্ষেপণ চত্বরেরসমূহের কাছাকাছি ১০,০০০ ফুট (৩,০০০ মি) রানওয়ে সরবরাহ করে।
সিসিএসএসএস থেকে ১৯৫৮ সালে প্রথম মার্কিন পৃথিবী উপগ্রহ, প্রথম মার্কিন নভোচারী (১৯৬১), কক্ষপথে প্রথম মার্কিন নভোচারী (১৯৬২), প্রথম দুই-নভোচারীবাহী মার্কিন মহাকাশযান (১৯৬৫), প্রথম মার্কিন মনুষ্যবিহীন চন্দ্র অবতরণ (১৯৬৬) ও প্রথম তিন নভোচারীবাহী মার্কিন মহাকাশযান (১৯৬৮) সহ অনেকগুলি মার্কিন মহাকাশ অন্বেষণের মহাকশযান উৎক্ষেপিত হয়। এছাড়াও, এটি সৌরজগৎের প্রতিটি গ্রহের পাশ দিয়ে উড়ে যাওয়া (পৃথকভাবে) প্রথম মহাকাশযানসমূহের (১৯৬২-১৯৭৭), মঙ্গল গ্রহের কক্ষপথ প্রদক্ষিণকারী (১৯৭১) ও পৃষ্ঠে বিচরণকারী (১৯৯৬) প্রথম মহাকাশযান, শুক্র গ্রহে কক্ষপথে প্রদক্ষিণকারী ও অবতরণকারী প্রথম মার্কিন মহাকাশযান (১৯৭৮), শনির কক্ষপথে প্রদক্ষিণকারী (২০০৪) ও বুধের প্রদক্ষিণকারী প্রথম মহাকাশযান (২০১১) এবং সৌরজগৎতের সীমা অতিক্রমকারী প্রথম মহাকাশযানের (১৯৭৭) প্রথম উৎক্ষেপণ স্থান। মার্কিন মহাকাশ কর্মসূচির প্রথম দিকের বছরতে স্পেস স্টেশনের সহযোগিতার জন্য এই ঘাঁটির অংশসমূহ জাতীয় ঐতিহাসিক ল্যান্ডমার্ক হিসাবে মনোনীত করা হয়েছে।
কেপ ক্যানাভেরাল ১৯৬৩ সাল থেকে ১৯ ১৯৭৩ সাল পর্যন্ত "কেপ কেনেডি এয়ার ফোর্স স্টেশন" এবং ১৯৯৪ সাল থেকে ১৯৬৩ সাল ও ১৯৭৩ সাল থেকে ২০২০ সাল পর্যন্ত "কেপ ক্যানাভেরাল এয়ার ফোর্স স্টেশন" হিসাবে পরিচিত ছিল। ২০২০ সালের মার্চ মাসে এই সুবিধা কেন্দ্রটির নামকরণ করা হয় "কেপ কানাভেরাল স্পেস ফোর্স স্টেশন" (সিসিএসএফএস), তবে কোভিড-১৯ মহামারীর কারণে নাম পরিবর্তন অনির্দিষ্টকালের জন্য স্থগিত করা হয়। উপ-রাষ্ট্রপতি মাইক পেন্স কর্তৃক ২০২০ সালের ৯ই ডিসেম্বর এই সুবিধাটির নতুন নামকরণ করা হয়।
সিমা মহিউদ্দিন জামিলি

সিমা মহিউদ্দিন জামিলি ( ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য। এর আগে তিনি ২০০৮ থেকে ২০১৮ সালের মে পর্যন্ত জাতীয় সংসদ সদস্য ছিলেন।
সিমা মহিউদ্দিন জামিলি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন) (পিএমএল-এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসাবে তিনি জাতীয় সংসদে পুনরায় নির্বাচিত হয়েছিলেন।
তিনি ২০১৮ সালের পাকিস্তানের সাধারণ নির্বাচনে পাঞ্জাবের মহিলাদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে তৃতীয়বারের মত পুনরায় নির্বাচিত হয়েছিলেন।
সাগুফতা জুমানি

সাগুফতা জুমানি ( , সিন্ধি : شگفته جماڻي ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য। এর পূর্বে তিনি ২০০২ সাল থেকে ২০১৮ সালের মে পর্যন্ত জাতীয় সংসদ সদস্য ছিলেন।
২০০২ সালের পাকিস্তানের সাধারণ নির্বাচনে সিন্ধু অঞ্চল থেকে সংরক্ষিত নারী আসনে পাকিস্তান পিপলস পার্টির (পিপিপি) প্রার্থী হিসাবে তিনি পাকিস্তানের জাতীয় পরিষদে নির্বাচিত হয়েছিলেন।
২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে তিনি পিপিপির প্রার্থী হয়ে জাতীয় সংসদে পুনরায় নির্বাচিত হয়েছিলেন।
২০১৩ সালে পাকিস্তানের সাধারণ নির্বাচনে সিন্ধু থেকে মহিলাদের জন্য সংরক্ষিত আসনে পিপিপির প্রার্থী হিসাবে তিনি তৃতীবারের মত জাতীয় সংসদে পুনরায় নির্বাচিত হয়েছিলেন।
সালিহ ওজজান

সালিহ ওজজান (, ; জন্ম: ১১ জানুয়ারি ১৯৯৮; সালিহ ওজজান নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব কলন এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।
জার্মান ফুটবল ক্লাব কলন ৯৯-এর যুব পর্যায়ের হয়ে খেলার মাধ্যমে ওজজান ফুটবল জগতে প্রবেশ করেছেন এবং পরবর্তীকালে কলনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, জার্মান ক্লাব কলন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; কলন ২-এর হয়ে তিনি ২২ ম্যাচে ৫টি গোল করেছেন। কলন ২-এর হয়ে খেলাকালীন ২০১৬–১৭ মৌসুমে তিনি কলনের মূল দলের হয়ে অভিষেক করেছেন। মাঝে ২০১৯–২০ মৌসুমে তিনি ১ মৌসুমের জন্য ধারে হলস্টাইন কিলে যোগদান করেছেন।
২০১২ সালে, ওজজান জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।
দলগতভাবে, ওজজান এপর্যন্ত ১টি শিরোপা জয়লাভ করেছেন, যা তিনি কলনের হয়ে জয়লাভ করেছেন।
সালিহ ওজজান ১৯৯৮ সালের ১১ই জানুয়ারি তারিখে জার্মানির কোলনে জন্মগ্রহণ করেছেন এবং সেখানেই তার শৈশব অতিবাহিত করেছেন।
ওজজান জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১২ সালের ৬ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি মাত্র ১টি ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৩ সালের ১৩ই সেপ্টেম্বর তারিখে এক প্রীতি ম্যাচে বেলজিয়াম অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
স্টেফান আম্ব্রোজিউস

স্টেফান কফি আম্ব্রোজিউস (, ; জন্ম: ১৮ ডিসেম্বর ১৯৯৮; স্টেফান আম্ব্রোজিউস নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের দ্বিতীয় স্তর ২. বুন্দেসলিগার ক্লাব হামবুর্গার এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
জার্মান ফুটবল ক্লাব আইনিংকাইট ভিলহেমসবুর্গের যুব পর্যায়ের হয়ে খেলার মাধ্যমে আম্ব্রোজিউস ফুটবল জগতে প্রবেশ করেছেন এবং পরবর্তীকালে ভিলহেমসবুর্গ, জাংকট পাওলি এবং হামবুর্গারের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব হামবুর্গার ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; হামবুর্গার ২-এর হয়ে তিনি ৫১ ম্যাচে ১টি গোল করেছেন। হামবুর্গার ২-এর হয়ে খেলাকালীন ২০১৭–১৮ মৌসুমে তিনি হামবুর্গারের মূল দলের হয়ে অভিষেক করেছেন।
২০২০ সালে, আম্ব্রোজিউস জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।
স্টেফান কফি আম্ব্রোজিউস ১৯৯৮ সালের ১৮ই ডিসেম্বর তারিখে জার্মানির হামবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা উভয়েই ঘানায়ীয় বংশোদ্ভূত।
আম্ব্রোজিউস জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২০ সালের ১২ই নভেম্বর তারিখে তিনি স্লোভেনিয়া অনূর্ধ্ব-২১ দলের বিরুদ্ধে ম্যাচে জার্মানি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
শিবাঙ্গী বর্মা

শিবাঙ্গী বর্মা (জন্ম ২৪ আগস্ট ১৯৯৪) হলেন একজন অভিনেত্রী যিনি হিন্দি ধারাবাহিকে কাজ করেন। তিনি সনি পল চ্যানেলে হামারী সিস্টার দিদি ধারাবাহিকে মেহের এবং সাব টিভি চ্যানেল বিবি আউর মেইন ধারাবাহিকে মায়ার চরিত্রে অভিনয় করেন।
শিভাঙ্গি বর্মা ১৯৯৪ সালের ২৪-এ অগাস্ট দিল্লিতে জন্মগ্রহণ করেন। তিনি নতুন দিল্লিতে ইন্টারন্যাশনাল স্কুল বসন্ত কুঞ্জ থেকে পড়াশোনা করেন। তিনি ছোটবেলা থেকেই অভিনয়ের প্রতি আগ্রহ খুঁজে পান।
ভারতের যাযাবর উপজাতি

যাযাবর উপজাতি এবং স্বীকৃত উপজাতিগুলি ভারতের প্রায় ৬০ মিলিয়ন মানুষ নিয়ে গঠিত, যার মধ্যে প্রায় পাঁচ মিলিয়ন মহারাষ্ট্র রাজ্যে বাস করে। এখানে ৩১৫ টি যাযাবর উপজাতি এবং ১৯৮ টি স্বীকৃত উপজাতি রয়েছে।
যাযাবর উপজাতির একটি বিরাট অংশ বিমুক্ত জাতি বা 'মুক্ত/ স্বাধীন জাতি' নামে পরিচিত কারণ ভারতে ব্রিটিশ শাসনের অধীনে প্রণীত ফৌজদারী উপজাতি আইন "১৮৭১ এর অধীনে এগুলিকে শ্রেণিবদ্ধ করা" হয়েছিল।
ভারতের স্বাধীনতার পরে, এই আইন ১৯৫২ সালে ভারত সরকার বাতিল করে দিয়েছিল। মহারাষ্ট্রে এই মানুষগুলিকে ঐতিহাসিক পরিস্থিতির কারণে তফসিলি উপজাতির তালিকায় অন্তর্ভুক্ত করা হয়নি তবে তফশিলি জাতি বা "যাযাবর উপজাতি" হিসাবে তালিকাভুক্ত করা হয়েছে। "স্বীকৃত ", "যাযাবর" বা "আধা-যাযাবর" হিসাবে মনোনীত উপজাতিরা ভারতে সংরক্ষণের যোগ্য।
ভারত সরকার এই জাতীয় উপজাতির উন্নয়নমূলক দিকগুলি অধ্যয়নের জন্য ২০০৫ সালে স্বীকৃত, যাযাবর এবং আধা যাযাবর উপজাতির জন্য জাতীয় কমিশন প্রতিষ্ঠা করেছে।
a group of snake charmers, storytellers, musicians, artists and blacksmiths as they make their way across the Thar Desert to Jaisalmer.
ইসমাইল ইয়াকবস

ইসমাইল ইয়াকবস (, ; জন্ম: ১৭ আগস্ট ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব মোনাকো এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৩–০৪ মৌসুমে, জার্মান ফুটবল ক্লাব ব্লিসহাইমের যুব পর্যায়ের হয়ে খেলার মাধ্যমে ইয়াকবস ফুটবল জগতে প্রবেশ করেছেন এবং পরবর্তীকালে কলনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব কলন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; কলন ২-এর হয়ে তিনি ২৮ ম্যাচে ৩টি গোল করেছেন। অতঃপর ২০১৯–২০ মৌসুমে তিনি কলনের মূল দলে যোগদান করেছেন। ২০২১–২২ মৌসুমে, তিনি প্রায় ৬.৫ মিলিয়ন ইউরোর বিনিময়ে কলন হতে ফরাসি ক্লাব মোনাকোয় যোগদান করেছেন।
২০২০ সালে, ইয়াকবস জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন। দলগতভাবে, ইয়াকবস এপর্যন্ত ২টি শিরোপা জয়লাভ করেছেন, যার মধ্যে ১টি কলন ২-এর হয়ে এবং ১টি জার্মানির বয়সভিত্তিক দলের হয়ে জয়লাভ করেছেন।
ইসমাইল ইয়াকবস ১৯৯৯ সালের ১৭ই আগস্ট তারিখে জার্মানির কোলনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা হলেন সেনেগালীয় বংশোদ্ভূত।
ইয়াকবস জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২০ সালের ৩রা সেপ্টেম্বর তারিখে তিনি মলদোভা অনূর্ধ্ব-২১ দলের বিরুদ্ধে ম্যাচে জার্মানি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি ৫টি ম্যাচে অংশগ্রহণ করেছেন। ইয়াকবস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন।
নীলু কোহলি

নীলু কোহলি হলেন একজন অভিনেত্রী, যিনি প্রধানত হিন্দি ভাষা ধারাবাহিকে অভিনয় করেন। তিনি ধরাবাহিকে অভিনয় করেছেন যেমন- পিয়া কা ঘর পিয়ারা লাগে, না বোলে তুম না মেইনে কুছ কাহা, মধুবালা এক ইসক কা জুনুন এবং সাবিত্রী সিস্টার্স।
করকাট্টম

কারাকাট্টম ( বা " "করাকাম" ( 'পানির পাত্র') নৃত্য ") হ'ল তামিলনাড়ুর একটি প্রাচীন লোক নৃত্য যা বৃষ্টি দেবী মরিয়াম্মানের প্রশংসা করে পরিবেশিত হয়েছিল। প্রাচীন তামিল মহাকাব্য অনুসারে এই নাচ ভারাথাম এবং "ভরতনাট্যমের" মতো তামিল নাচের একাধিক ফর্মের মিশ্রণ হতে উদ্ভূত। এই নৃত্যে বৃষ্টি আশীর্বাদ করার জন্য দেবীর কাছে প্রার্থনা করা হয়। এই নৃত্যে লোক কার্ন্যাটিক ( "অমৃতবর্ষিনী" ) এর মতো গান রয়েছে। 
নৃ্ত্যশিল্পীরা তাদের মাথায় একটি পাত্র ভারসাম্য করে। ঐতিহ্যগতভাবে, এই নাচটি দুটি ধরনের মধ্যে শ্রেণীবদ্ধ করা হয়েছে:
আত্তা কারাকাম আনন্দ এবং আনন্দের প্রতীক বহন করে। এটি মূলত বিনোদন হিসাবে পরিবেশিত হয়।
আধ্যাত্মিক নিবেদন হিসাবে কেবল মন্দিরগুলিতেই সার্থী কারকাম অনুষ্ঠিত হয়। 
"কারাকাট্টম" ধ্রুপদী তামিল নৃত্যের মাধ্যমে বৃষ্টিপাতের আহ্বান জানানো হয়। সর্বাধিক প্রচলিত গানটিতে "অমৃতবর্ষিনী রাগম" ( "রাগমালিকা" ) নিযুক্ত করা হয়। তামিলরা বিশ্বাস করত যে প্রকৃতি জননী প্রচুর বৃষ্টি দেয় এবং ফসলকে রক্ষা করে।
কারাকাট্টম ঐতিহ্যগতভাবে একটি শাড়ি পরিধান করে পরিবেশিত হয়। যাইহোক, নৃত্যশিল্পীর মাথায় "কারাকাম" (পাত্র) রাখার বিষয়টি প্রধান হওয়ায় পোশাকটি আলাদা হতে পারে। সাধারণ পোশাকে শাড়ি বা কুর্তা, রঙিন তোয়ালে এবং একটি পাত্র অন্তর্ভুক্ত।
বর্তমান "কারাকাট্টম" ফ্যাশনটি দুর্নীতিগ্রস্ত বলে মনে হয়, সম্ভবত ভারতনাট্যম বিশুদ্ধবাদীদের এই শিল্পকে অপ্রচলিত এবং নিম্ন শ্রেণীর হিসাবে প্রত্যাখ্যান করার কারণে। এটির রাতের পরিবেশনাগুলোকেও আরও কমিয়ে আনা হয়েছে। কারণ কচি মেয়েদের কুঁচকানো পোশাক পরিধান করে। শ্রোতাদের অনেকেই মাতাল হয়ে থাকে, যারা কেবল কটাক্ষ করতে আসে এবং তাদের টিজ করে। "মাদ্রাজ হাইকোর্ট" কারাকাট্টমের অনুষ্ঠানে অংশ নেওয়ার সময় অ্যালকোহল গ্রহণ নিষিদ্ধ করা এবং "অশ্লীল" কাজগুলি না করার নির্দেশ জারি করেছিলেন। 
১৯৮৯ সালে, তামিল চলচ্চিত্র কারাগাট্টকারানের এর প্রধান অভিনেতা রামারাজন, কনক এবং কোভাই সরলা "কারাকাট্টমের" অভিনয়কারীর ভূমিকায় অভিনয় করেছিলেন। চলচ্চিত্রটি খুব জনপ্রিয় হয়ে ওঠে এবং নৃত্যের ফর্মটি একটি বিজ্ঞাপনে পরিণত হয়েছিল, বিশেষত ইলাইরাজের সংগীত এবং এর "কারাকাট্টমের" কোরিওগ্রাফির সাথে "মঙ্গুয়াইলে পুংগুইলে" গানের কারণে।
এছাড়াও ২০০১ সালে মুক্তিপ্রাপ্ত ভক্তিমূলক "পাদাই ভেতু আম্মানে" প্রধান অভিনেত্রী মীনা একটি উৎসবের গানে "কারাকাট্টম নৃত্য পরিবেশন করেছিলেন।" এছাড়াও, ২০০২ এর তামিল ছবি 'শ্রী বান্নারী আম্মানে' একজন কেন্দ্রীয় মহিলা ভক্তকে বংশগত "কারাকাট্টম" নৃত্যশিল্পী হিসাবে দেখানো হয়েছিল। ছবিটির একটি গানে "কারাকাট্টম" নাচ দেখানো হয়েছিল।
ফান চেনতুং

ফান চেনতুং (; জন্ম ২২শে জানুয়ারি ১৯৯৭) একজন চীনা পেশাদারী টেবিল টেনিস খেলোয়াড়। তিনি ২০২১ সালের মার্চ মাসে আন্তর্জাতিক টেবিল টেনিস সংস্থার প্রকাশিত মর্যাদাক্রম অনুযায়ী পুরুষ একক শ্রেণীতে বিশ্বের ১ নম্বর খেলোয়াড় ছিলেন। তিনি ২০১২ সালে মাত্র ১৫ বছর বয়সে চীনের জাতীয় টেবিল টেনিস দলে সর্বকনিষ্ঠ সদস্য হিসেবে যোগদান করেন। পরবর্তীতে তিনি সবচেয়ে কম বয়সে আইটিটিএফ বিশ্ব সফর শিরোপা এবং বিশ্ব টেবিল টেনিস শিরোপা জয় করেন। ২০১৫ সালের নভেম্বর মাসে তিনি প্রথমবারের মতো বিশ্ব মর্যাদাক্রমে শীর্ষস্থান অধিকার করেন।
রাচেল গোসওয়েল

রাচেল অ্যান গোসওয়েল (ইংরেজিঃ , জন্ম: ১৬ই মে ১৯৭১) একজন ইংরেজি গায়িকা-গীতিকার এবং সংগীতশিল্পী, যিনি ১৯৮৯ সালে গঠিত শুগেজ ব্যান্ড স্লোডাইভ এর কণ্ঠশিল্পী এবং গিটারিস্ট হিসাবে খ্যাতি অর্জন করেছিলেন।
গোসওয়েলের জন্ম ইংল্যান্ডের হ্যাম্পশায়ারের ফারিহামে। তার পরিবার তার জন্মের পরে ওয়েলসে এবং পরে সাত বছর বয়সে বার্কশায়ার রিডিং-এ স্থানান্তরিত হয়েছিল, যেখানে তিনি তার যৌবনের বাকি সময়টি কাটিয়েছিলেন। এক বড় ভাইয়ের সাথে তিনি দুই সন্তানের মধ্যে দ্বিতীয়।
তার বাবা সাত বছর বয়সে তাকে লোক গিটারের গান শিখিয়েছিলেন এবং তিনি দশ বছর বয়সে ক্লাসিকাল গিটার এবং সংগীত তত্ত্ব অধ্যয়ন শুরু করেছিলেন। গোসওয়েল শৈশবকালীন বন্ধু নীল হালস্টেডের সাথে ক্লাসিকাল গিটারের পাঠ গ্রহণ করেছিলেন, যার সাথে তিনি ১৯৮৯ সালে স্লোডাইভ গঠন করেছিলেন। তাঁর সংগীত প্রভাব সম্পর্কে তিনি বলেছিলেন: "ব্যক্তিগতভাবে আমার কাছে, গানের দৃষ্টিকোণ থেকে আমি দ্বারা অনুপ্রাণিত হয়েছি"।
"মূল নিবন্ধ: স্লোডাইভ এবং মোজাভে ৩"
রিডিংয়ের বেশ কয়েকটি কভার ব্যান্ডে খোলার পরে ১৯৮৮ সালে নীল হালস্টেড, অ্যাড্রিয়েন সেল এবং নিক চ্যাপলিনের সাথে গোসওয়েল ইন্ডি রক ব্যান্ড পাম্পকিন ফেয়ারিজ গঠন করেছিলেন। ১৯৮৯ সালে পাম্পকিন ফেয়ারিজ যখন দ্রবীভূত হয়েছিল, তখন ওই চারজন একই বছরে স্লোডাইভ গঠন করেছিল। রাচেল ১৯৯৫ সালে ব্যান্ডটির দ্রবীভূত হওয়া অবধি স্লোডাইভ এর সদস্য ছিলেন। ভেঙে যাওয়ার পরে, গোসওয়েল এবং হালস্টেড মোজাভে ৩ গঠন করেন, যা স্লোডাইভ এর একটি শাখা। তারা পাঁচটি অ্যালবাম প্রকাশ করেছিল।
২০১৪ সালে দীর্ঘ ১৯ বছরের বিরতির পর স্লোডাইভ ব্যান্ডটি পুনরায় গঠিত হয়েছিল। ২০১৬ সালে গোসওয়েল, স্টুয়ার্ট ব্রেথওয়েট, জাস্টিন লকি এবং জেমস লকি মিলে মাইনর ভিক্টোরিজ ব্যান্ড গঠনে যোগদান করেছিলেন। তাদের স্ব-শিরোনামযুক্ত আত্মপ্রকাশ ফ্যাট পসাম রেকর্ডসে জুন ২০১৬ সালে প্রকাশিত হয়েছিল।
গোসওয়েল ১৯৯৪ সাল থেকে ২০০০ অবধি এয়ার কিউবার ক্রিস্টোফার অ্যান্ড্রুজকে বিয়ে করেছিলেন।
২০১৮ সালে, গোসওয়েল স্লোডাইভ এর ট্যুর ম্যানেজার স্টিভ ক্লার্ককে বিয়ে করেছিলেন।
২০০৬ সালে লেব্রিন্থাইটিস (একটি ভাইরাল সংক্রমণ) হওয়ার ফলে গোসওয়েল আংশিক বধির হয়ে যান। এটি তাকে এক কানে দীর্ঘস্থায়ী টিনিটাসের সাথে ফেলে রেখেছিল এবং এক বছরের জন্য ফিজিওথেরাপির জন্য তার শারীরিক ভারসাম্যহীন সমস্যাও দেখা দেয়। ফলস্বরূপ, গোসওয়েলকে মোজাভে ৩ এর সাথে কার্যক্রম এবং সফর বন্ধ করতে হয়েছিল।
২০১০ সালে গোসওয়েল জেসি নামের একটি পুত্রের জন্ম দেন, যার চার্জ সিন্ড্রোম রয়েছে; জেসি গভীরভাবে বধির এবং তার হৃদরোগের গুরুতর অবস্থা রয়েছে যার ফলশ্রুতিতে পাঁচ মাস বয়সে তার ওপেন-হার্ট সার্জারি হয়েছিল।
গোসওয়েল ব্রিটিশ সাইন ল্যাঙ্গুয়েজ শিখছেন এবং বধির বাচ্চাদের বাবা-মায়ের সাইন ভাষা শেখার অ্যাক্সেস পাওয়ার অধিকার সম্পর্কে সোচ্চার। অক্টোবরে ২০১৩ সালে এনডিসিএসের (জাতীয় বধির শিশু সমাজ) নেতৃত্বে সংসদে একটি বিতর্ক হয়েছিল যেখানে রাচেল এবং জেসি উভয়েরই উল্লেখ ছিল।
স্লোডাইভ
"মূল নিবন্ধ: স্লোডাইভ ডিসোগ্রাফি"
মোজাভে ৩
"মূল নিবন্ধ: মোজাভে ৩ ডিসোগ্রাফি"
মাইনর ভিক্টোরিজ
দ্য সফ্ট ক্যাভেলরী
রাচেল গোসওয়েল (একক)
মালিক তিয়াউ

মালিক ফে তিয়াউ ( ; জন্ম: ৮ আগস্ট ২০০১; মালিক তিয়াউ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব এসি মিলানের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০৬–০৭ মৌসুমে, জার্মান ফুটবল ক্লাব কালকুম-ভিটলায়েরের যুব পর্যায়ের হয়ে খেলার মাধ্যমে তিয়াউ ফুটবল জগতে প্রবেশ করেছেন এবং পরবর্তীকালে ফর্টুনা ডুসেলডর্ফ, বায়ার লেভারকুজেন, বরুসিয়া মনশেনগ্লাডবাখ এবং শালকে ০৪-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, জার্মান ক্লাব শালকে ০৪-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, এর পরবর্তী মৌসুমে শালকে ০৪ ২-এর অভিষেক করেছেন। ২০২২–২৩ মৌসুমে, তিনি শালকে ০৪ হতে ইতালীয় ক্লাব এসি মিলানে যোগদান করেছেন।
মালিক ফে তিয়াউ ২০০১ সালের ৮ই আগস্ট তারিখে জার্মানির ডুসেলডর্ফে জন্মগ্রহণ করেছেন এবং সেখানেই তার শৈশব অতিবাহিত করেছেন।
মালিক তিয়াউ ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
আন্টোন স্টাখ

আন্টোন লেভি স্টাখ (, ; জন্ম: ১৫ নভেম্বর ১৯৯৮; আন্টোন স্টাখ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের দ্বিতীয় স্তর ২. বুন্দেসলিগার ক্লাব গ্রয়টার ফুর্ট এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
জার্মান ফুটবল ক্লাব বুখহলৎসারের যুব পর্যায়ের হয়ে খেলার মাধ্যমে স্টাখ ফুটবল জগতে প্রবেশ করেছেন এবং পরবর্তীকালে ভেয়ার্ডার ব্রেমেন, নর্টভেস্ট এবং অসনাব্রুকের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, জার্মান ক্লাব অসনাব্রুক ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৭–১৮ মৌসুমে তিনি জেটালোয় যোগদান করেছেন, জেটালোর হয়ে তিনি ২৩ ম্যাচে ৪টি গোল করেছেন। জেটালোয় মাত্র ১ মৌসুম অতিবাহিত করার পর ভলফসবুর্গ ২-এর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৪২ ম্যাচে ৭টি গোল করেছেন। ২০২০–২১ মৌসুমে, তিনি ভলফসবুর্গ ২ হতে গ্রয়টার ফুর্টে যোগদান করেছেন।
২০২১ সালে, স্টাখ জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।
আন্টোন লেভি স্টাখ ১৯৯৮ সালের ১৫ই নভেম্বর তারিখে জার্মানির বুখহলৎস ইন ডার নর্ৎহাইডেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি ৫টি ম্যাচে অংশগ্রহণ করেছেন। রাউম জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন।
ডলি মিনহাস

ডলি মিনহাস (জন্ম ৮-ই ফেব্রুয়ারি ১৯৬৮) একজন ভারতীয় অভিনেত্রী এবং প্রাক্তন মডেল। তিনি ১৯৮৮ সালের মিস ইন্ডিয়া ইউনিভার্স প্রযোগীতার অংশগ্রহণ ছিলেন। তিনি হিন্দি, পাঞ্জাবি এবং কানাডা ছবিতে অভিনয় করেন। তিনি অনেক হিন্দি ধারাবাহিকে অভিনয় করেছেন যেমন- ইস পিয়ার কি ক্যা নাম দু?, এক বার ফির, এবং ছোট সর্দার্নি। ১৯৯০-এর দশকে, তিনি মুকেশ খান্নার জনপ্রিয় সিরিয়াল মহাযোদ্ধা ধারাবাহিকে রাজকুমারী বিজলী চরিত্রে এবং শক্তিমানে শালিয়া-ক্যাটউইম্যান চরিত্রে অভিনয় করেছিলেন, এবং ধীরে ধীরে ক্যাটউম্যানের ভূমিকায় অভিনয় করা ভারতের প্রথম অভিনেত্রী হিসাবে বিবেচিত হয়। (অশ্বিনী কালসেকর সাথে, তিনি তাঁর বড় বোন হিসাবে পর্দা ভাগ করেছিলেন)। তিনি বর্তমানে শাদি মোবারক ছবিতে নীলিমা/কুশলা তিবরেওয়াল চরিত্রে অভিনয় করছেন।
তিনি পাঞ্জাবের বাসিন্দা এবং চন্ডিগড়ে বেড়ে ওঠেন। তিনি তার প্রথম চলচ্চিত্রের পরিচালক অনিল মট্টুর প্রেমে পড়েছিলেন, যাকে শেষ পর্যন্ত বিয়ে করেছিলেন তিনি। পরে তিনি কয়েকটি পাঞ্জাবি এবং কান্নাডা ছবি এবং হিন্দি টিভি সিরিয়ালে অভিনয় করেছিলেন।
রাজস্থানী মানুষ

রাজস্থানী মানুষ বা রাজস্থানী হল উত্তর ভারতের রাজস্থান রাজ্যের ("রাজত্ব ভূমি") একটি ভারতীয় জাতিগত গোষ্ঠী। তাদের ভাষা হল রাজস্থানী, এটি ইন্দো-আর্য ভাষাসমূহের পশ্চিমী গোষ্ঠীর একটি অংশ।
"রাজস্থান" শব্দের প্রথম উল্লেখটি এসেছিল জর্জ থমাস ("মিলিটারি মেমোরিজ") এবং জেমস টডের ("আনালস") কাজ থেকে। রাজস্থানের আক্ষরিক অর্থ "রাজত্ব ভূমি"। তবে, পশ্চিম রাজস্থান এবং পূর্ব গুজরাত ছিল "গুজরাত্রা বা "গুর্জরভূমি", যেটি আদিতে গুর্জরদের ভূমি ছিল। তৎকালীন স্থানীয় উপভাষাগুলি প্রথমে "রাজওয়ার" অর্থাৎ রাজাদের স্থান বা ভূমি এবং পরবর্তীকালে "রাজপুতানা" অভিব্যক্তিগুলি ব্যবহার করত।
যদিও রাজস্থানের ইতিহাসের কথা সিন্ধু সভ্যতার সময়েও পাওয়া গেছে, "ভারতের আদি মধ্যযুগীয় রাজ্যসমূহ" যেমন পশ্চিমী ক্ষত্রপদের উত্থানের পরেই রাজস্থানী সম্প্রদায়ের ভিত্তি গঠিত হয়েছিল। "পশ্চিমী ক্ষত্রপ"রা (খ্রিস্টপূর্ব ৩৫-৪০৫) ভারতের পশ্চিম অংশের (সৌরাষ্ট্র ও মালওয়া: আধুনিক গুজরাত, দক্ষিণ সিন্ধু, মহারাষ্ট্র, রাজস্থান) শাসনকর্তা ছিলেন। তাঁরা ছিলেন ইন্দো-সিথিয়নদের উত্তরসূরি। তাঁরা উজ্জয়িনী অঞ্চল আক্রমণ করেছিলেন এবং শক যুগ (শকাব্দ) দিয়ে) প্রতিষ্ঠা করেছিলেন, এটি ছিল দীর্ঘকালব্যাপী বিস্তৃত শক পশ্চিমী ক্ষত্রপ রাজ্যের সূচনা। রাজস্থানী সম্প্রদায় এবং আশেপাশের অঞ্চলগুলিতে পাঞ্জাব এবং হরিয়ানা "শকাব্দ" (ভারতীয় জাতীয় দিনপঞ্জী হিসাবেও গৃহীত হয়েছে) ব্যবহার করে। সময়ের সাথে সাথে তাদের সামাজিক কাঠামো আরও শক্তিশালীভাবে পুনর্গঠিত হয়েছিল, এভাবে বেশ কয়েকটি "যুদ্ধপ্রিয়" উপ জাতির জন্ম (আগে "যোদ্ধা জাতি" নামে ডাকা হত তবে শব্দটি এখন অপ্রচলিত) হয়েছিল। মধ্যযুগীয় ভারতে রাজস্থানীরা বড় বণিক হিসাবে আত্মপ্রকাশ করেছিল। রোম, পূর্ব ভূমধ্যসাগর এবং দক্ষিণ-পূর্ব এশিয়ার সাথে বাণিজ্যের গুরুত্বপূর্ণ কেন্দ্রগুলির মধ্যে রাজস্থান ছিল একটি।
ফ্লোরিয়ান ক্রুগার

ফ্লোরিয়ান ক্রুগার (, ; জন্ম: ১৩ ফেব্রুয়ারি ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের দ্বিতীয় স্তর ২. বুন্দেসলিগার ক্লাব এরৎসগেবুর্গে আউয়ে এবং জার্মানি অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৩–০৪ মৌসুমে, জার্মান ফুটবল ক্লাব ০৯ স্টাসফুর্টের যুব পর্যায়ের হয়ে খেলার মাধ্যমে ক্রুগার ফুটবল জগতে প্রবেশ করেছেন এবং পরবর্তীকালে মাকডেবুর্ক এবং শালকে ০৪-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব এরৎসগেবুর্গে আউয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৪ সালে, ক্রুগার জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন।
ফ্লোরিয়ান ক্রুগার ১৯৯৯ সালের ১৩ই ফেব্রুয়ারি তারিখে জার্মানির স্টাসফুর্টে জন্মগ্রহণ করেছেন এবং সেখানেই তার শৈশব অতিবাহিত করেছেন।
ক্রুগার জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৪ সালের ১২ই সেপ্টেম্বর তারিখে তিনি বেলজিয়াম অনূর্ধ্ব-১৬ দলের বিরুদ্ধে ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি অভিষেকের মাত্র দুই দিন পর বেলজিয়াম অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
নাইমা কিশোর খান

নাইমা কিশোর খান ( ) হলেন একজন পাকিস্তানি রাজনীতিবিদ যিনি ২০১৩ সালের জুন থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।
নাইমা কিশোর খান ইসলামি আইনে একটি ডিগ্রি অর্জন করেছিলেন। 
তিনি ২০১০ সালে নারীদের জন্য সংরক্ষিত আসনে জমিয়তে উলামায়ে ইসলাম (এফ)-এর প্রার্থী হিসাবে খাইবার পাখতুনখোয়া প্রাদেশিক পরিষদে নির্বাচিত হয়েছিলেন 
তিনি ২০১৩ সালের পাকিস্তানের সাধারণ নির্বাচনে খাইবার পাখতুনখোয়া প্রদেশ থেকে নারীদের জন্য সংরক্ষিত আসনে জমিয়তে ওলামায়ে ইসলাম (এফ) -এর প্রার্থী হিসাবে পাকিস্তানের জাতীয় পরিষদে পুনরায় নির্বাচিত হয়েছিলেন।
তৃতীয় সংসদীয় বছরে ১৪ তম জাতীয় সংসদে তার সেরা কার্যক্রমের জন্য পিলড্যাট তাকে "বর্ষসেরা এমএনএ" উপাধি দিয়েছিল।
নাফিসা ইনায়েত খান খটক

নাফিসা ইনায়েত খান খটক ( ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।
তিনি ম্যাট্রিকুলেশন পর্যন্ত পড়াশোনা করেইলেন।
তিনি ২০১৩ সালে পাকিস্তানের সাধারণ নির্বাচনে খাইবার পাখতুনখোয়া অঞ্চল থেকে নারীদের জন্য সংরক্ষিত আসনে পাকিস্তান তেহরিক-ই-ইনসাফ (পিটিআই) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৮ সালের পাকিস্তানের সাধারণ নির্বাচনে খাইবার পাখতুনখোয়া থেকে তিনি সংরক্ষিত নারী আসনে পিটিআইয়ের প্রার্থী হিসাবে জাতীয় পরিষদে পুনর্নির্বাচিত হয়েছিলেন।
মালা সালারিয়া

মালা সালারিয়া (জন্ম: ১৩ ফেব্রুয়ারি ১৯৯৫) একজন ফিটনেস উৎসাহী, একজন মডেল এবং একজন ভারতীয় চলচ্চিত্র অভিনেত্রী এবং মডেল। মালা রিতু কুমার, তরুণ তাহিলিয়ানী এবং সত্য পলের মতো ডিজাইনারদের নিয়ে বড় প্রচারাভিযান করেছেন। তিনি সানফেস্ট, ভিভেল (কারিনা কাপুর খানের সাথে), পিজ্জা হাট ইত্যাদির মতো ব্র্যান্ডের বিজ্ঞাপন করেছেন।
মালা ২০১৯ সালে বাব্বার ও সোনাল চৌহানের বিপরীতে হিন্দি ছবি স্কাইফায়ার দিয়ে চলচ্চিত্র জগতে প্রবেশ করেছিলেন। যেটির প্রযোজনা করেন শাবিনা খান। মালা ২০২০ সালে ছোটি সর্দার্নি নামক ধারাবাহিকে অভিনয় করেন যেটি কালার্স টিভি তে পরিবেশিত হয়েছিল।
সালারিয়া জাতীয় স্তরের সাঁতার চ্যাম্পিয়ন ছিলেন। তিনি ১৬ বছর বয়সে মডেলিং শুরু করেছিলেন এবং স্নাতকের পাশাপাশি অভিনয় করতেন। বিশ্ববিদ্যালয় শীর্ষে থাকা সত্ত্বেও তিনি মিস ইউনিভার্স ইন্ডিয়া বিউটি প্রতিযোগিতায়  অংশগ্রহণ করার সিদ্ধান্ত নিয়েছিলেন। এবং সেখানে তিনি শীর্ষ পাঁচ জনের মধ্যে নিজের জায়গা করে নিয়েছিলেন। গৌতম রডের বিপরীতে তিনি মহাকুম্ভে মুখ্য ভূমিকায় অভিনয় করেছিলেন। তিনি সুপারকপস ভিএস সুপারভিলেন ছবিতে পুলিশ অফিসার আভা-র চরিত্রে অভিনয় করেন, যা লাইফ ওকে চ্যানেলে প্রচারিত একটি অপরাধ ভিত্তিক নাটক ছিল।